recursal/SuperWikiNEXT-32B huggingface dataset:
|  |
| --- |
|  |
| গ্রিক বর্ণমালা |
| 

|  |  |  |  |
| --- | --- | --- | --- |
|  Αα | আলফা |  Νν | নিউ |
|  Ββ | বিটা |  Ξξ | সি |
|  Γγ | গামা |  Οο | ওমিক্রন |
|  Δδ | ডেল্টা |  Ππ | পাই |
|  Εε | এপসাইলন |  Ρρ | রো |
|  Ζζ | জেটা |  Σσς | সিগমা |
|  Ηη | ইটা |  Ττ | টাউ |
|  Θθ | থিটা |  Υυ | ইপসাইলন |
|  Ιι | আইওটা |  Φφ | ফাই |
|  Κκ | কাপ্পা |  Χχ | কাই |
|  Λλ | ল্যামডা |  Ψψ | সাই |
|  Μμ | মিউ |  Ωω | ওমেগা |

 |
| ইতিহাস |
|  আর্কীয় স্থানীয প্রকারণ
* Ϝ
* Ͱ
* Ϻ
* Ϙ
* Ͳ
* Ͷ
 * বৈশিষ্ট্যসূচক চিহ্ন
* বন্ধনী

 সংখ্যা
* ϛ (৬)
* ϟ (৯০)
* ϡ (৯০০)
  |
| 
অন্যান্য ভাষায় ব্যবহার |
| * ব্যাক্ট্রীয়
* কপটিক
* আলবেনীয়
 |
| 
সম্পর্কিত বিষয় |
| * বৈজ্ঞানিক প্রতীক হিসাবে ব্যবহার
 |
| 
* বিষয়শ্রেণী বিষয়শ্রেণী

 |
| * দে
* স
 |

**ইটা** (বড়হাতের অক্ষর Η ছোটহাতের অক্ষর η ;প্রাচীন গ্রিক: ἦτα *ETA* [êːtaː] বা গ্রিক: ήτα *তাই* [ˈita] ) হ'ল গ্রীক বর্ণমালার সপ্তম অক্ষর। মূলত একটি ব্যঞ্জনবর্ণ / h / বোঝায়, প্রাচীন গ্রীকের ধ্রুপদী অ্যাটিক উপভাষায় এর শব্দটির মানটি একটি দীর্ঘ স্বর যা উত্থাপিত হয়েছিল [i] হেলেনিস্টিক গ্রিক ভাষায়, এই প্রক্রিয়াটি ইয়োটাসিজম নামে পরিচিত।

প্রাচীন অ্যাটিক সংখ্যা পদ্ধতিতে (হ্যারোডিয়ানিক বা অ্যাক্রোফোনিক সংখ্যা), ১০০ সংখ্যা বোঝায়, কারণ এটি *হিকাতন* এর শুরুতেই ছিল। আর প্রাচীন হিকাতন বানান = একশত । গ্রিক সংখ্যার পরবর্তী ব্যবস্থায় এর মান হয় ৮।

এটা ফিনিশীয় লিপির হেথ  থেকে প্রাপ্ত। এটা থেকে যে চিঠিগুলি উঠেছিল সেগুলির মধ্যে লাতিন এইচ এবং সিরিলিক বর্ণ И অন্তর্ভুক্ত রয়েছে।

ইতিহাস
------

 হিপোক্রেটিসের পুত্র, খ্রিস্টপূর্ব ৪৮। খ্রিস্টাব্দে মেগলকস- এর অস্ট্রাকন-এ / এইচ / এর কার্যক্রমে এটা ( হেটা )। শিলালিপি: ΜΕΓΑΚLES HIΠΠΟΚRATOS। অ্যাথালসের স্টোয়ায় অবস্থিত অ্যাথেন্সের প্রাচীন আগোড়া যাদুঘরে প্রদর্শনীতে।
অক্ষরের আকৃতি 'এইচ' মূলত বেশিরভাগ গ্রিক উপভাষার শব্দ ইংরেজি এইচ শব্দটির প্রতিনিধিত্ব করতে ব্যবহৃত হয়েছিল, এটি একটি অঘোষ কণ্ঠনালীয় ঊষ্মধ্বনি । খ্রিস্টপূর্ব ৮ম শতাব্দীতে এট্রুস্কান এবং অন্যান্য পুরাতন ইটালিক বর্ণমালা দ্বারা এই ফাংশন ধার করা হয়েছিল, যা গ্রিক বর্ণমালার ইউবিয়ান ফর্মের উপর ভিত্তি করে ছিল। এটি লাতিন বর্ণমালার এইচ অক্ষর জন্ম দেয়।

### ইটাসিজম

গ্রীসে প্রচলিত ক্ল্যাসিকাল ভাষায় ''ইটা'' শব্দটা উঠে আসে একাধিক অন্যান্য স্বতন্ত্র স্বরবর্ণের সঙ্গে মিশে গিয়ে, যাকে বলে *আইওটাসিজম* বা *ইটাসিজম* থেকে।

ইটাসিজম আধুনিক গ্রিক ভাষায় অব্যাহত রয়েছে, যেখানে বর্ণটির নামটি উচ্চারণ করা হয় [ˈita] এবং শব্দটি / i / উপস্থাপন করে। এই ফাংশনটি কয়েকটি অন্যান্য অক্ষর ( ι, υ ) এবং ডিগ্রাফগুলি (ει, οι) এর সাথে ভাগ করে, যা সমস্ত একইভাবে উচ্চারিত হয়। এই ঘটনাকে বড় আকারে *আইওটাসিজম* বলা হয়।

### সিরিলিক লিপি

সিরিলিক লিপিতে ইটা থেকে শব্দ ধার করা হয়েছিল, যেখান থেকে সিরিলিক অক্ষর И এসেছে।

আরও দেখুন
---------

* স্বরবর্ণ
* ব্যঞ্জনবর্ণ
* বাংলা বর্ণমালা
* বাংলা বর্ণমালা
* ইংরেজি বর্ণমালা
* আরবি বর্ণমালা
* গ্রীক বর্ণমালা
* ফিনিশীয় বর্ণমালা
* লাতিন বর্ণমালা
* সিরিলীয় বর্ণমালা
* আন্তর্জাতিক ধ্বনিমূলক বর্ণমালা
* বাংলা ব্যঞ্জনবর্ণ
* বাংলা স্বরবর্ণ
* লিখন পদ্ধতিসমূহের তালিকা
* ইউনিকোড

তথ্যসূত্র
---------
**ইউজিসি অধ্যাপক** একটি সম্মানজনক পদ যা বাংলাদেশ বিশ্ববিদ্যালয় মঞ্জুরী কমিশন (ইউজিসি) কর্তৃক জাতীয় ও আন্তর্জাতিক পর্যায়ে শিক্ষকতা, গবেষণা ও প্রকাশনা ক্ষেত্রে অনন্য অবদান রাখা বাংলাদেশের পাবলিক বিশ্ববিদ্যালয়ের অবসরপ্রাপ্ত অধ্যাপকদের মধ্যে যারা এসকল কার্যক্রম অব্যাহত রাখতে ইচ্ছুক ও সক্ষম তাদেরকে প্রদান করা হয়।

নিয়োগ পদ্ধতি
-------------

‘ইউজিসি প্রফেসরশীপ নীতিমালা’ অনুযায়ী দেশের পাবলিক বিশ্ববিদ্যালয়ের অবসরপ্রাপ্ত খ্যাতিমান অধ্যাপকদের এই পদে মনোনীত করা হয়। এই মনোনয়নের জন্য কোনো আবেদন আহবান করা হয় না। সাধারণত বিভিন্ন বিশ্ববিদ্যালয়ের উপাচার্যগণের মনোনয়নের ভিত্তিতে ইউজিসি চেয়ারম্যান, ইউজিসির পূর্ণকালীন সদস্যগণ, ইউজিসি চেয়ারম্যান কর্তৃক মনোনীত একজন উপাচার্য এবং উপাচার্যগণের মধ্য থেকে মনোনীত ইউজিসির একজন খণ্ডকালীন সদস্যের সমন্বয়ে গঠিত কমিটি কর্তৃক ইউজিসি অধ্যাপক মনোনীত হন।

প্রদেয়সমূহ
-----------

বিশ্ববিদ্যালয়ের সিলেকশন গ্রেড প্রাপ্ত একজন অধ্যাপক সর্বোচ্চ যে সুযোগ সুবিধা পান, ইউজিসি অধ্যাপকগণও একই সুযোগ সুবিধা প্রাপ্ত হন। ইউজিসি অধ্যাপকগণ তাদের পছন্দ অনুযায়ী যে কোনো বিশ্ববিদ্যালয় বা স্বীকৃত গবেষণা প্রতিষ্ঠানের সঙ্গে সংযুক্ত থেকে গবেষণা কর্মকাণ্ড পরিচালনা করতে পারেন।

মেয়াদ
------

প্রাথমিকভাবে একজন ইউজিসি অধ্যাপক দুই বছরের জন্য নিযুক্ত হন। তবে তা দ্বিতীয় দফায় আংশিক বা পূর্ণ মেয়াদে বর্ধিতকরণের সুযোগ রয়েছে। কোন মেয়াদে একসাথে পাঁচজনের বেশি ইউজিসি অধ্যাপক নিয়োগ দেওয়া হয় না।

আরও দেখুন
---------

* জাতীয় অধ্যাপক
* ইমেরিটাস অধ্যাপক
* বাংলাদেশ বিশ্ববিদ্যালয় মঞ্জুরী কমিশন
* বাংলাদেশ বিশ্ববিদ্যালয় মঞ্জুরী কমিশনের চেয়ারম্যান

তথ্যসূত্র
---------

1. ↑  "ইউজিসি প্রফেসরশিপের জন্য মনোনয়ন আহবান" (পিডিএফ)। *বাংলাদেশ বিশ্ববিদ্যালয় মঞ্জুরী কমিশন*। ৬ জুন ২০২১। সংগ্রহের তারিখ ২৯ জুলাই ২০২১।
2. ↑  "'ইউজিসি প্রফেসরশিপ' মনোনীত অধ্যাপক ডা. এবিএম আবদুল্লাহ"। *মেডিভয়েস*। ৯ আগস্ট ২০১৯। ২৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২১।
3. 1 2  "Rules for UGC Professorships" [ইউজিসি প্রফেসরশীপের নীতিমালা] (পিডিএফ)। *বাংলাদেশ বিশ্ববিদ্যালয় মঞ্জুরী কমিশন* (ইংরেজি ভাষায়)। সংগ্রহের তারিখ ২৯ জুলাই ২০২১।
4. ↑  "'ইউজিসি প্রফেসর' হলেন ৪ গবেষক"। *জাগো নিউজ*। ৬ আগস্ট ২০১৯। সংগ্রহের তারিখ ২৯ জুলাই ২০২১।
5. ↑  "'ইউজিসি প্রফেসর' হাসিনা খান"। *দৈনিক প্রথম আলো*। ২৬ নভেম্বর ২০২০। সংগ্রহের তারিখ ২৯ জুলাই ২০২১।

বহিঃসংযোগ
---------

* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট
* ইউজিসি অধ্যাপকদের নামের তালিকা (২০০৩ হতে ২০২১)
**ইয়ালো স্পট সুইফ্‌ট** (বৈজ্ঞানিক নাম: *Polytremis eltola (Hewitson)*) এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।

আকার
----

ইয়ালো স্পট সুইফ্‌ট এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘের হয়।

উপপ্রজাতি
---------

ভারতে প্রাপ্ত ইয়ালো স্পট সুইফ্‌ট এর উপপ্রজাতিসমূহ হল-

* *Polytremis eltola eltola* Hewitson, 1869 – Darjeeling Yellow-spot Swift

বিস্তার
-------

এই প্রজাতি ভারত এর জন্মু ও কাশ্মীর থেকে অরুণাচল প্রদেশ পর্যন্ত, নেপাল, ভুটান , মায়ানমার এবং পাকিস্তান এর বিভিন্ন অঞ্চলে দেখা যায়।

বর্ণনা
------

এই প্রজাতি আকারে বড় এবং এদের ডানার উপরিতল বাদামী বর্ণের। সামান্য ডানার উভয়পৃষ্ঠে বিভিন্ন আকারের ঈষৎ স্বচ্ছ হলুদ ছোপ দেখা যায়। উক্ত হলুদ ছোপগুলির মধ্যে ২ এবং ৩ নং শিরার মধ্যবর্তী ছোপগুলি সবচেয়ে বড় এবং বর্গক্ষেত্রিক।

পিছনের ডানার উপরি এবং নিম্নপৃষ্ঠে ৪ ও ৫ নং ইন্টারস্পেসের মধ্যবর্তী অংশে কয়েকটি ছোট হলুদ ছোপ যুক্ত হয়ে একটি বড় ছোপ সৃষ্টি করে। এছাড়াও ২ ও ৩ নং ইন্টারস্পেসে কিছু ছোট ছোপ দেখা যায়।

উভয় ডানারই উপরিতলে গোড়ার দিকের (বেস্‌) অংশ কমলা-হলুদ রোঁয়ায় আবৃত। পিছনের ডানার নিম্নতলের রঙ অধিকতর কলমা-হলুদ। পুরুষ নমুনাদের ছোপগুলি হলদেটে, তবে স্ত্রী নমুনার ছোপগুলি সাদা, ডানার প্রান্তরেখা বরাবর হলুদ রোঁয়াযুক্ত।

আচরণ
----

এই প্রজাতি পাহাড়ী বনভূমিতেই আবদ্ধ থাকে সাধারনত ২৭০০মিটার উঁচু অবধি এদের বিচরণ নথিভুক্ত আছে। উপযুক্ত বাসস্থানে মার্চ থেকে নভেম্বর পর্যন্ত এদের দর্শন মেলে। অন্যান্য সুইফ্‌ট এর মত এরাও দ্রুতবেগে উড়তে পারে। টেরটোরিয়াল স্বভাবযুক্ত হওয়ায়, এরা দ্রুত এক চক্কর কেটে পুনরায় পূর্বের জায়গায় ফিরে আসে। এরা রৌদ্র পোহাতে পছন্দ করে এবং প্রয়শই আংশিক ডানা মেলে এদের রোদ বসে থাকতে দেখা যায়। ফুলে বসা এবং ফুলের মধু সংগ্রহ করা এদের খুব পছন্দের।

চিত্রশালা
---------

তথ্যসূত্র
---------

1. ↑  Ex. Butt. vol. iv, Hesp. pl. iv, fig. 40(1869)
2. ↑  "*Polytremis eltola Hewitson, 1869 – Yellow-spot Swift*"। সংগ্রহের তারিখ ১২ ডিসেম্বর ২০১৭।

উইকিমিডিয়া কমন্সে **ইয়ালো স্পট সুইফ্‌ট** সংক্রান্ত মিডিয়া রয়েছে।
**ইলজে জাউনাল্কস্নে** হলেন লাটভিয়ার একজন সাংবাদিক, যিনি সাম্প্রতিক ঘটনাবলি সংক্রান্ত অনুষ্ঠান *ডি ফ্যাক্টো* উপস্থাপনা করতেন।

জীবনী
-----

ইলজে জাউনাল্কস্নে ১৯৭৬ সালের ১৯ নভেম্বর লাটভিয়ার জুরমালায় শহরে জন্মগ্রহণ করেন। তিনি লাটভিয়ার রাজধানী রিগায় অবস্থিত লাটভিয়া বিশ্ববিদ্যালয়ে পড়াশোনা করেছিলেন।

২০০৬ সালের মার্চে তার উপস্থাপিত *ডি ফ্যাক্টো* অনুষ্ঠানে লাটভিয়ার বিভিন্ন রাজনৈতিক দলের রাজনীতিবিদদের অর্থের বিনিময়ে ভোট ক্রয়ের খবর প্রকাশিত হয়। এই ঘটনার পরিপ্রেক্ষিতে, দেশটির এক মন্ত্রীকে পদত্যাগ করতে হয়, ভোট ক্রয়ের দায়ে দেশটির কিছু উচ্চপর্যায়ের রাজনীতিবিদ অভিযুক্ত হন। এরপর, তার ফোনে আড়িপাতা হয়।

তার ব্যক্তিগত স্বাধীনতার উপরে হস্তক্ষেপ সংঘটিত হবার দরুন তিনি সরকারের বিরুদ্ধে আদালতে যান;
এ ধরনের ঘটনা দেশটিতে প্রথমবারের মত সংঘটিত হয়। তিনি মামলায় জিতেন এবং তার ফোনে আড়িপেতে তার ব্যক্তিগত স্বাধীনতায় হস্তক্ষেপ করার দরুন তাকে এক লক্ষ লাটস (এক লক্ষ সাতাশি হাজার মার্কিন ডলার) ক্ষতিপূরণ প্রদানের নির্দেশ দেয় দেশটির আদালত।

সম্মাননা
--------

তাকে ২০০৭ সালে আন্তর্জাতিক সাহসী নারী পুরস্কার প্রদান করা হয়। তিনি গর্ভবতী থাকার দরুন অনুষ্ঠান্র উপস্থিত থেকে নিজে পুরস্কার গ্রহণ করতে পারেন নি।

তথ্যসূত্র
---------

1. 1 2 3 4 5 6 7  Latvian Journalist Who Exposed Government Corruption Honored | IIP Digital
2. 1 2 3  Honorees
3. 1 2  "AWIU » 2007 WOC – Ilze Jaunalksne"। ৩০ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
4. ↑  "The decision in case about claim of Ilze Jaunalksne against compensation of moral harm will be announced on February 18 - February - 2010 - Archive 2003-2012 - About trials - ..."। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
5. ↑  "US trumpets achievement of Latvian journalist"। eng.lsm.lv। ৩০ মার্চ ২০১৭। সংগ্রহের তারিখ ৪ এপ্রিল ২০১৭।
6. ↑  Terrific Women | National Review Online
পেরুভেনাম কুতান মারার, ত্রিসুর পুরামে পারমেকাভু বাগাভাথী মন্দিরের 'চেন্দা' গ্রুপের নেতা,ত্রিশুর পুরমে 
ইলানজিতারা, যেখানে পুরামের দিনে মেলাম করা হয়
**ইলানজিতারা মেলাম** হল ত্রিশূর পুরমের সময় ত্রিশূর শহরের বড়কুনাথ মন্দিরের উঠানে ইলানজি (বুলেট উড ট্রি যা বকুল নামে পরিচিত) গাছের নিচে অনুষ্ঠিত ঘাতবাদ্য শিল্পীদের একটি সমাবেশ। এটিকে ঐতিহ্যবাহী কেরালা সংগীতের অন্যতম সেরা মঞ্চ এবং অন্য কোনও পুরমের চেয়ে ঘাতবাদ্য শিল্পীদের বৃহত্তম সমাবেশ হিসাবে বিবেচনা করা হয়।
প্রযুক্তিগত নির্ভুলতা এবং যন্ত্রের অনুশাসনসম্পন্ন মেলাম হল পান্ডি মেলামের সেরা উদাহরণ।

মেলাম
-----

পরমেক্কাভু ভগবতী মন্দিরের পান্ডি মেলাম ইলানজিতারা মেলাম নামে পরিচিত। ভাদককুন্নাথন মন্দিরের ইলানজিতারায় দুপুর আড়াইটার দিকে মেলাম শুরু হয়, এবং প্রায় চার ঘণ্টা অব্যাহত থাকে। পান্ডি মেলামের মূল হল ত্রিপুদা থালাম। মেলামে অংশ নেওয়া যন্ত্রের সঠিক সংখ্যা ২২২টি। তবে এর বিশিষ্টতা এবং অন্যান্য বিভিন্ন কারণে ২৫০ জনেরও বেশি বাদক একত্রিত হন। ১০০ চেন্দা (ইদান্থালা ও ভালান্থালা বিভাগে), ৭৫ ইলাথালাম, ২১ কোম্বু এবং ২১ কুরুণখুজগাল হলো প্রতিটি বিভাগের বাদ্যযন্ত্রের সাংখ্যা। সেখানে মেলান্গাল যেমন পঞ্চরি, চম্পা, চেম্পাদা, আদান্থা, আঞ্চাদাতা, দ্রুভাম এবং পান্ডি ৭ ধরনের হয়। আদান্থা থালাম (১৪টি আকশারা)ইলাঞ্জিতারা মেলামে সঞ্চালিত হয়।

ইলানজিতারা মেলামের প্রধান(প্রত্যয়িত)
-------------------------------------

পেরুয়ানাম কুতান মারার ইলানজিথার মেলামের বর্তমান প্রধান। তিনি ১৯৭৭ সালে পরমেক্কাভু ভগবতী মন্দির দলে যোগ দিয়েছিলেন এবং পরে ১৯৯৯ সালে এর প্রধান হন। তিনি ১৮ বছর ধরে এর প্রধান রয়েছেন এবং ৩৫ বছর ধরে ইলানজিতারা মেলামের সাথে যুক্ত। অপর প্রবীণ ঘাতবাদ্যযন্ত্রী কুজুর নারায়ণ মারারও ৪১ বছর ধরে পরমেকাভু দলে ছিলেন। তিনি ১২ বছর প্রধান ছিলেন।

### প্রধান

* পান্ডারথিল ইছারা মারার - ১৯৪০ এর দশক
* পেরুওয়ানাম নারায়ণ মারার
* পেরুওয়ানাম আপ্পু মারার - ১৯৬০ এর দশক
* থ্রিপেক্কুলাম আচুথা মারার
* পল্লাভুর আপ্পু মারার
* পেরুভেনাম কুতান মারার (১৯৯৯-)

তথ্যসূত্র
---------

1. ↑  "A feast to the ears of percussion lovers"। *The Hindu*। ২০১১-০৫-১৯ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৬।
2. ↑  "Ilanjithara Melam drums up high excitement"। *The Hindu*। ২০০৮-০৪-১০ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৬।
3. ↑  "DRUMMING up excitement"। *The Hindu*। সংগ্রহের তারিখ ২০১৩-০৪-১৬।
4. ↑  "Ilanjithara melam attracts hundreds"। *The Hindu*। ২০০৮-০৪-২১ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৬।
5. ↑  "Lakhs witness Thrissur Pooram"। *The Hindu*। সংগ্রহের তারিখ ২০১৩-০৪-১৬।
6. ↑  "Ilanjithara Melam"। Department of Tourism, Government of Kerala। সংগ্রহের তারিখ ২০১৩-০৪-১৬।
7. ↑  "Melam artistes should not play to the gallery: Peruvanam"। *The Hindu*। ২০১৩-০৬-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৬।
8. ↑  "Peruvanam to pep up Pandimelam"। *The Hindu*। ২০০৮-০৪-২১ তারিখে মূল থেকে আর্কাইভ করা। সংগ্রহের তারিখ ২০১৩-০৪-১৬।
9. ↑  "A feast to the ears of percussion lovers"। *The Hindu*। সংগ্রহের তারিখ ২০১৩-০৪-১৭।
10. ↑  "Kuzhoor Narayana Marar passes away"। *The Hindu*। সংগ্রহের তারিখ ২০১৩-০৪-১৭।
**ইউনাইটেড উইমেন ফ্রন্ট** ২০০৭ সালে প্রতিষ্ঠিত ভারতের একটি রাজনৈতিক দল। দলের জাতীয় সভাপতি হলেন সুমন কৃষ্ণ কান্ত। দলের সাধারণ সম্পাদক হলেন পারম আহলুওয়ালিয়া।

৭৪ বছর বয়সী সুমন কৃষ্ণ কান্ত ছিলেন প্রাক্তন উপ-রাষ্ট্রপতি কৃষ্ণ কান্তের স্ত্রী। মহাত্মা গান্ধীর প্রতি তার শ্বশুরবাড়ির নিবেদন ও তার স্বামীর রাজনৈতিক অনুপ্রেরণার কারণে সুমন সক্রিয় রাজনীতিতে অগ্রণী ভূমিকা পালন করেছেন। ১৯৭৭ সালে মহিলা দক্ষিণ সমিতি (এমডিএস) গঠিত হলে সুমন তার সামাজিক সক্রিয়তা শুরু করেন। গার্হস্থ্য ও পারিবারিক সহিংসতায় ভুগছেন এমন দুর্দশাগ্রস্ত মহিলাদের সহায়তা করার জন্য এমডিএস তৈরি করা হয়েছিল।

ইউডব্লিউএফ এর দৃষ্টি হল এমন একটি রাজনৈতিক দল প্রস্তুত করা যাতে নারীরা অন্তর্ভুক্ত থাকে। সিদ্ধান্ত গ্রহণে পর্যাপ্ত সংখ্যা না থাকলে নারীরা যে বিষয়ে প্রভাবিত হয় সে বিষয়ে সিদ্ধান্ত নিতে পারে না। ইউডব্লিউএফ মহিলাদের নিরক্ষরতা, বাল্যবিবাহ ও সংসদে প্রয়োজনীয় সংশোধনী এবং মহিলাদের নিরাপত্তা সংক্রান্ত বিষয় নিয়ে কথা বলে। সমতার জন্য লড়াইয়ে নারীর ক্ষমতায়নের জন্য রাজনৈতিক দলটি মূলধারার রাজনৈতিক দৃশ্যপটের সকল দিককে অন্তর্ভুক্ত করতে চায়।

২০০৮ সালের নির্বাচন
-------------------

ইউডব্লিউএফ প্রথমে ২০০৮ সালে অনুষ্ঠিত দিল্লি বিধানসভা নির্বাচনে ৭২টি আসনের প্রতিটিতে একজন প্রার্থী রাখার পরিকল্পনা করেছিল, তবে নির্বাচনের সময় তাদের শুধুমাত্র একজন প্রার্থী ছিল।

২০০৯ সালের নির্বাচন
-------------------

২০০৯ সালের নির্বাচনের সময় ইউডব্লিউএফ সাধারণ নির্বাচনে ছয়জন প্রার্থীকে (চারজন মহিলা ও দুইজন পুরুষ) দাঁড় করিয়েছিল।

তথ্যসূত্র
---------

1. ↑  "6 Feminist Political Parties Around The World You Should Know About"। *Bustle* (ইংরেজি ভাষায়)। সংগ্রহের তারিখ ২০১৯-১১-০৩।
2. ↑  The Hindu : National : New party launched[অধিগ্রহণকৃত!]
3. ↑  In India, a party for women only | csmonitor.com
4. ↑  INDIA: All-female political party launched
5. 1 2  "More youngsters should join politics"। *gulfnews.com* (ইংরেজি ভাষায়)। সংগ্রহের তারিখ ২০১৯-১১-০৩।
6. 1 2  "The (Slow) Rise Of Women-Oriented Political Parties | IndiaSpend-Journalism India |Data Journalism India|Investigative Journalism-IndiaSpend"। ২০১৯-১১-০৩ তারিখে মূল থেকে আর্কাইভ করা। সংগ্রহের তারিখ ২০১৯-১১-০৩।
**ইয়াসেরা ঘোশে** হচ্ছেন একজন জর্দানীয় রাজনীতিবিদ এবং সরকারি খাত উন্নয়ন মন্ত্রী।

প্রারম্ভের জীবন ও শিক্ষা
------------------------

ইয়াসেরা ঘোশে জর্দান বিশ্ববিদ্যালয়ের আইন বিভাগ থেকে স্নাতক ডিগ্রি অর্জন করেন। তিনি জর্দান বিশ্ববিদ্যালয় থেকে এমএ পাস করেন এবং বার্মিংহাম বিশ্বদ্যালয় থেকে বাণিজ্যিক আইনে অন্য আরেকটি ডিগ্রী লাভ করেন। তিনি দুবাই স্কুল অফ গভর্নমেন্টে পড়াশোনা করেন সেখানে তিনি "নেতৃত্বে আলোচনা" এ ডিগ্রি অর্জন করেন। তিনি হার্ভার্ড বিশ্ববিদ্যালয়ের কেনেডি স্কুল অফ গভর্নমেন্ট থেকে "বেসরকারি সংস্থার নেতাদের জন্য কৌশলগত ব্যবস্থাপনায়" একটি কোর্স করেছেন। ২০০৩ সালে তিনি ইউরোপিয়ান ফাউন্ডেশন ফর কোয়ালিটি ম্যানেজমেন্ট এ ইউরোপীয় এক্সেলেন্স অ্যাসেসারের একটি কোর্সে যোগ দেন একই প্রতিষ্ঠান থেকে ২০০৮-এ "শ্রেষ্ঠত্বের দিকে কীভাবে যাত্রা শুরু" কোর্স শুরু করেন।

কর্মজীবন
--------

ইয়াসেরা ঘোশে ২০০২ সালে রয়েল হাশেমাইট কোর্টের অর্থনৈতিক ও উন্নয়নে উপ পরিচালক হিসাবে কাজ করেন। মার্চ ২০০৪ থেকে মার্চ ২০০৬ সাল পর্যন্ত তিনি সরকারি পারফরম্যান্স এবং স্বচ্ছতায় শ্রেষ্ঠত্বের জন্য প্রদত্ত দ্য কিং আব্দুল্লাহ দ্বিতীয় পুরস্কারের সমন্বয়কারী হিসেবে কাজ করেন। ২০০৫ থেকে ২০০৬ সাল পর্যন্ত তিনি পাবলিক সেক্টর সংস্কার প্রশাসনের মন্ত্রীর একজন প্রযুক্তিগত উপদেষ্টা ছিলেন। তিনি পেত্রা বিশ্ববিদ্যালয় -এর ব্যবসায় প্রশাসন ও অর্থায়ন কলেজে লেকচারার হিসেবে ছিলেন, যেখানে তিনি নয় বছর ধরে কাজ করেন। তিনি ছিলেন কিং দ্বিতীয় আব্দুল্লাহ সেন্টার ফর এক্সিলেন্সের প্রথম নির্বাহী পরিচালক, ২০০৬ থেকে মে ২০১৬ পর্যন্ত তিনি সেখানে দায়িত্ব পালন করেছেন। ২০০৯-এ তিনি দ্বিতীয় শ্রেণিতে বিশেষ অবদানের জন্য আল-হুসেন আদেশ পুরস্কার লাভ করেন। প্রধানমন্ত্রী হানি মুলকির মন্ত্রিসভায় ১ই জুন ২০১৫ সালে তিনি সরকারি খাত উন্নয়ন মন্ত্রী হিসেবে নিযুক্ত হন। তিনি একজন জর্দানীয় সিনেটর এবং সিনেটের সভাপতির সহকারী হিসাবে নির্বাচিত হন।

তথ্যসূত্র
---------

1. ↑  "Ghosheh, US ambassador discuss cooperation"। *Jordan Times*। ২৪ আগস্ট ২০১৬। সংগ্রহের তারিখ ২৫ নভেম্বর ২০১৭।
2. 1 2  "Yasera A. Ghosheh" (পিডিএফ)। *mopsd.gov.jo* (ইংরেজি ভাষায়)। ১ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ নভেম্বর ২০১৭।
3. ↑  "New government sworn in"। *Jordan Times*। ১ জুন ২০১৬। সংগ্রহের তারিখ ২৫ নভেম্বর ২০১৭।
4. ↑  "Tarawneh elected House speaker for fourth time"। *Jordan Times*। ৭ নভেম্বর ২০১৬। সংগ্রহের তারিখ ২৫ নভেম্বর ২০১৭।
ইয়াহিয়া ইবনে খালিদের সমাধি
**ইয়াহিয়া ইবনে খালিদ** ( আরবি: يحيى بن خالد, প্রতিবর্ণীকৃত: *Yahyā ibn Khālid* ; মৃমৃত্যু-৮০৬ সাল) ছিলেন খালিদ ইবনে বার্মাকের পুত্র। তিনি শক্তিশালী ইরান-আসিরিয়ান বার্মাকিডস পরিবারের সদস্য ছিলেন। ৭৬৫ সালের দিকে, তিনি খলিফা আল-মনসুর কর্তৃক অধরবাজায়নে নিযুক্ত হন। ইয়াহিয়ার পুত্র ফাদল ইবনে ইয়াহইয়া রায়েতে জন্মগ্রহণ করেছিল ,এবং একসময়ে খলিফা আল-মাহদীর পুত্র হারুনের জন্ম হয়েছিল ৭৭৮ সালে। আল-মাহদি ইয়াহিয়াকে হারুনের শিক্ষার দায়িত্ব দিয়েছিলেন।

আল-হাদী যখন খলিফা ছিলেন তখন ইয়াহিয়া খলিফা হারুনের পরিবর্তে তাঁর নিজের পুত্রের উত্তরাধিকারী হিসাবে ঘোষণা করা থেকে বেশ কয়েকবার ব্যর্থ হন। অবশেষে তিনি তা করেন এবং ইয়াহিয়াকে কারাগারে বন্দী করলেন। কিন্তু তার কিছুকাল পরে মারা গেলেন। হারুন যখন হারুন আল-রশিদ হিসাবে খলিফা হয়েছিলেন, তিনি ইয়াহিয়াকে উজির হিসেবে নিয়োগ করেছিলেন । তার প্রভাবে খলিফা বাগদাদে ভারত থেকে বহু বিদ্বান এবং মাস্টার, বিশেষত বৌদ্ধদের আমন্ত্রণ জানিয়েছিলেন। এই সময়ে মুসলিম এবং অমুসলিম উভয় গ্রন্থের একটি তালিকা তৈরি করেছিলেন , কিতাব আল-ফিহ্রিস্ট , বৌদ্ধ রচনার একটি তালিকা অন্তর্ভুক্ত করেছিলেন। এর মধ্যে বুদ্ধের পূর্ববর্তী জীবন নিয়ে রচিত কিতাব আল-বুদ হল একটি আরবি সংস্করণ । 

তাঁর তিন পুত্র ছিল, যার মধ্যে জাফর তাঁর উজির হয়েছিলেন, মুসা দামাস্কাস শাসন করেছিলেন এবং ফাদল ছিলেন তৎকালীন মিশরের খুরাসানের গভর্নর হয়েছিলেন। ৮০৩ সালে তার পরিবারের মর্যাদাহানির শিকার হয় এবং তাকে কারাগারে বন্দী করা হয় ।যেখানে তিনি ৮০৬ সালে মারা যান (গল্প অনুসারে, কারণ তার ছেলে জাফর হারুন আল-রশিদের বোনের সাথে সম্পর্ক ছিল । সম্ভবত পরিবারটিও অনেক শক্তিশালী ছিল )।

আরও দেখুন
---------

* বারমাকিডস

তথ্যসূত্র
---------

* খালিদের কথা উল্লেখ করে উইলিয়াম মুর লিখেছেন *খিলাফতের* 62 অধ্যায় ।
***মেন অফ ইসরায়েল*** হল লুকাস এন্টারটেইনমেন্ট স্টুডিও দ্বারা মুক্তিপ্রাপ্ত একটি ২০০৯ সালের গে পর্নোগ্রাফিক চলচ্চিত্র। *দ্য আটলান্টিক*, *আউট ম্যাগাজিন* এবং *ইয়েডিওট আহারোনট* -এর সাংবাদিকরা এটিকে একটি ল্যান্ডমার্ক চলচ্চিত্র হিসাবে উল্লেখ করেছেন যেটি প্রথম পর্নোগ্রাফিক চলচ্চিত্র হিসেবে ধারন করা হয়েছে যেখানে একটি সর্ব- ইসরায়েলি কলাকুশলী রয়েছে;  যখন *ট্যাবলেট* ম্যাগাজিন এবং *লস অ্যাঞ্জেলেস টাইমস* এটিকে সর্বপ্রথম ইহুদি কলাকুশলী হিসেবে উল্লেখ করেছে।    পরিচালক মাইকেল লুকাস — যিনি ইহুদি এবং ২০০৯ সালে তার ইসরায়েলি নাগরিকত্ব (*আলিয়াহ*) পেয়েছিলেন — "ইসরায়েলের সংস্কৃতি ও পর্যটনকে উন্নীত করার জন্য একটি সাহসী পদক্ষেপ" এবং মূলধারার গণমাধ্যমে তিনি ইসরায়েলের পক্ষপাতদুষ্ট চিত্রাঙ্কন হিসাবে দেখেছিলেন এবং ভারসাম্য বজায় রাখার জন্য চলচ্চিত্রটিকে গ্রহণ করেছিলেন।

পটভূমি
------

তথ্যসূত্র
---------

1. 1 2  Great Exxxpectations, Wayne Hoffman, Tablet Magazine, July 21, 2009.
2. 1 2  Gay-Porn Mogul Hopes to Arouse Interest in Israel  ওয়েব্যাক মেশিনে আর্কাইভকৃত ২০০৯-০৯-২৬ তারিখে, David Graham, *Newsweek*, September 23, 2009.
3. ↑  First-Ever All-Israeli Gay Porn Movie  ওয়েব্যাক মেশিনে আর্কাইভকৃত ২০০৯-০৫-১১ তারিখে, *DNA* magazine, May 9, 2009.
4. ↑  Pornographic Stimulus Plan, Michael Kaminer, *The Forward*, September 16, 2009.

বহিঃসংযোগ
---------

* প্রাতিষ্ঠানিক ওয়েবসাইট
**ইদুক্কি জেলা** ভারতের কেরালা রাজ্যের ১৪টি জেলার একটি জেলা। এটি ১৯৭২ সালের ২৬ ফেব্রুয়ারি কোট্টায়াম জেলাকে ভেঙে তৈরি করা হয়। সে সময় এ জেলার সদরদপ্তর ছিল কোট্টায়াম। ১৯৭৬ সালে তা পাইনাভু শহরে স্থানান্তরিত হয়। ইদুক্কি জেলা কেরালাতে পশ্চিম ঘাটে অবস্থিত। এটি কেরালার ২য় বৃহৎ জেলা হলেও এ জেলার জনসংখ্যার ঘনত্ব খুব কম। ইদুক্কি জেলায় একটি বিশাল সংরক্ষিত বনাঞ্চল এলাকা আছে; জেলার আয়তনের অর্ধেকেরও বেশি বন দ্বারা আচ্ছাদিত। শহুরে এলাকায় জনবসতি বেশি থাকলেও গ্রামে জনসংখ্যা খুবই কম। ইদুক্কি জেলা মরিচ চাষের জন্য বিখ্যাত।

উৎপত্তি
-------

জেলার নাম তামিল ও মালেয়ালাম শব্দ ইদুক্কু থেকে এসেছে, যার অর্থ হচ্ছে সংকীর্ণ গর্জ।

ভূগোল
-----

ইদুক্কি জেলার মোট আয়তন ৪,৩৫৮ বর্গকিলোমিটার (১,৬৩৮ বর্গ মাইল) এবং এটি কেরালার দ্বিতীয় বৃহত্তম জেলা (বৃহত্তম হচ্ছে পালঘাট জেলা)। জেলার মোট আয়তনের ৯৭ শতাংশই পাহাড় পর্বত ও বনজঙ্গলে ঘেরা। ইদুক্কি জেলা পাঁচটি তালুকে বিভক্ত।

আনামুরি হল ইদুক্কি জেলা এবং কেরালার তথা দক্ষিণ ভারতের সর্বোচ্চ স্থান। আনামুরি এবং মীসপুলিমালা হিমালয়ের দক্ষিণে ভারতের সর্বোচ্চ দুটি শৃঙ্গ। আনামুরি দেবিকুলাম তালুকের আদিমালী ব্লকের কট্টমপুঝা পঞ্চায়েতের কান্নান দেওয়ান গ্রামে অবস্থিত। জেলায় ৩০টির‌ও বেশি শৃঙ্গ রয়েছে যেগুলোর উচ্চতা ২০০০ মিটারের (৬৬০০ ফুট) বেশি। পেরিয়ার, থোডুপুজার, মুথিরপুজ্জায়ার এবং থালায়য়ার জেলার গুরুত্বপূর্ণ নদী।

### অবস্থান

জেলাটির উত্তর-পশ্চিম দিকে রয়েছে এর্নাকুলাম জেলা, পশ্চিম দিকে রয়েছে কোট্টায়ম জেলা, দক্ষিণ দিকে রয়েছে পত্তনমতিট্টা জেলা, উত্তর দিকে রয়েছে তামিলনাড়ু রাজ্যের কোয়েম্বাটুর ও তিরুপুর জেলা, উত্তর-পূর্ব দিকে রয়েছে দিন্দিগুল জেলা, পূর্ব দিকে রয়েছে তেনি জেলা এবং দক্ষিণ-পূর্ব দিকে রয়েছে বিরুধনগর ও তেনকাশী জেলা।

জনসংখ্যা
--------

২০১১ সালের ভারতীয় জনগণনা অনুযায়ী এ জেলার মোট জনসংখ্যা ছিল ১,১০৭,৪৫৩ জন। জনসংখ্যার ভিত্তিতে এটি ভারতের ৬৪০টি জেলার মধ্যে ৪১৬তম জেলা। এ জেলায় জনসংখ্যার ঘনত্ব প্রতি বর্গকিলোমিটারে ২৫৪ জন (প্রতি বর্গমাইলে ৬৬০ জন)। ২০০১-২০১১ এর দশকে এই জেলায় জনসংখ্যা বৃদ্ধির হার ছিল ১.৯৩% শতাংশ। লিঙ্গ অনুপাত প্রতি ১০০০ পুরুষের বিপরীতে ১০০৬ জন নারী রয়েছে। স্বাক্ষরতার হার ৯২.২ শতাংশ।

২০১১ সালের তথ্য অনুযায়ী ইদুক্কি জেলার মোট জনসংখ্যার ৪৬.৭৬ শতাংশ মানুষ হিন্দু, ৪৫.৯২ শতাংশ খ্রিস্টান, ৭.৩২ শতাংশ মানুষ মুসলমান এবং অন্যান্য ধর্মের মানুষের সংখ্যা ০.৩ শতাংশ।

প্রশাসন
-------

ইদুক্কি জেলা পাঁচটি তালুকে বিভক্ত; থোডুপুজা, দেবীকুলাম, ইদুক্কি, উদুমবাংলা ও পীরমেডু। তালুকগুলো আবার আটটি কমিউনিটি উন্নয়ন ব্লকে বিভক্ত। ব্লকগুলো আবার গ্রাম পঞ্চায়েতে বিভক্ত।

তথ্যসূত্র
---------

1. ↑  Idukki District (Variant – V) at GEOnet Names Server, United States National Geospatial-Intelligence Agency
2. 1 2  "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।
**ইয়েমেন-ভারত সম্পর্ক**, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে। 
ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।

ইতিহাস
------

১৮৩৯ সালে এডেন, ব্রিটিশ সাম্রাজ্য এর একটি অংশ হিসেবে অন্তর্ভুক্ত হয়। তখন এটি শাসিত হত বোম্বে প্রেসিডেন্সির মাধ্যেম। সে সময় এডেনে প্রায় ২ হাজার ভারতীয় সৈন্য পাঠানো হয় এবং পরবর্তীতে তারা এডেনে প্রতিষ্ঠা লাভ করে এবং ভারতীয় রূপি হয় সেই অঞ্চলের স্বীকৃত আনুষ্ঠানিক মুদ্রা। ১৮৫৫ সালে, বোম্বে থেকে এডেনে স্টিমার চালু হয়, যা একইসাথে ভারতের সাথে আরব উপদ্বীপের সংযোগ ঘটায়। ১৯০৬ সালে, ব্রিটিশ শাসকরা, ভারত থেকে প্রকৌশলী পাঠায়। প্রকৌশলীদের এডেনে পাঠানোর উদ্দেশ্য ছিল একটি ভূগর্ভস্থ নিষ্কাশন ব্যবস্থা তৈরি করা এবং একই সাথে সেই অঞ্চলে নিরাপদ পানি সরবরাহের একটি পরিকল্পনা তৈরি করা এবং তা বাস্তবায়নের সম্ভাবনা এবং অন্যান্য বিষয় বিশ্লেষণ করা।

ইয়েমেনের গৃহযুদ্ধ
------------------

ইয়েমেনে গৃহযুদ্ধ চলাকালে ভারত নিরপেক্ষ অবস্থানে থাকে। সে সময় ভারত তার সমস্ত নাগরিককে ফেরত নিয়ে গেলেও শুধু মাত্র ভারতীয় চিকিৎসক এবং নার্স ইয়েমেনে থেকে গিয়েছিলেন। তারা, ইয়েমেনের মানুষদের মানবিক সহায়তা দেয়ার লক্ষ্যে ইয়েমেনে থেকে যান এবং যুদ্ধবিধ্বস্ত ইয়েমেনের মানুষদের সাহায্য করেন। 

১৯৯৪ সালের জুলাই মাসে, গৃহযুদ্ধ শেষ হওয়ার পর, ইয়েমেন সরকার। ভারত সরকার এর কাছে, যুদ্ধে আহত ১৫০ জনকে ভারতের মুম্বাই (তৎকালীন বোম্বে) এর হাসপাতালে ভর্তি এবং প্রয়োজনীয় চিকিৎসা সহায়তা দেয়ার জন্য অনুরোধ করে। ইয়েমেনের সরকারের তরফ থেকে আসা এই অনুরোধে ভারত খুব দ্রুতই সাড়া দেয় এবং সেই যুদ্ধাহত ব্যক্তিদের চিকিৎসার ব্যস্থা করে।
২০১৫ সালে, সৌদি আরব, ইয়েমেনে আগ্রাসন চালায়। এর উদ্দেশ্য ছিল, ইয়েমেনের হুথি বিদ্রোহ দমন করে শান্তি প্রতিষ্ঠা। সেই সময়ে ইয়েমেনে ৪৬৪০ জন এরও অধিক ভারতীয় নাগরিক আটকা পড়ে। তখন ভারতীয় সশস্ত্র বাহিনী ইয়েমেনে অপারেশন রাহাত নামে একটি অপারেশন চালায়। এর লক্ষ্য ছিল আটকে পড়া ভারতীয়দের উদ্ধার করা। ভারতের চালানো এই অপারেশন ছিল সফল। এবং ভারত তার ৪৬৪০ নাগরিককে উদ্ধার করতে সক্ষম হয়। এর পাশাপাশি, ভারতের সশস্ত্র বাহিনী বিশ্বের ৪১ টি ভিন্ন দেশের ৯৬০ জন নাগরিককেও উদ্ধার করে।

তথ্যসূত্র
---------

1. ↑   । ৮ জুন ২০১১ তারিখে মূল থেকে আর্কাইভ করা।  `|শিরোনাম=` অনুপস্থিত বা খালি (সাহায্য)
2. ↑  "Yemen: The Covert Apparatus of the American Empire"। সেপ্টেম্বর ২৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ৫, ২০১০। . ৫ অক্টোবর ২০১০
3. ↑  "4,000 Indians rescued so far, Yemen air evacuation op to end on Wed"। । ২০১৫-০৪-০৭। ২০১৫-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৭।  `|ওয়েবসাইট=` এ বহিঃসংযোগ দেয়া (সাহায্য)

বহিঃসংযোগ
---------

* ভারত দূতাবাস, ইয়েমেন


উইকিমিডিয়া কমন্সে **ইয়েমেন–ভারত সম্পর্ক** সংক্রান্ত মিডিয়া রয়েছে।
**শাওল হামিদ ইউভাইস কারনাইন** (জন্ম: ১১ আগস্ট, ১৯৬২) কলম্বোয় জন্মগ্রহণকারী শ্রীলঙ্কার সাবেক ক্রিকেটার। ১৯৮৪ থেকে ১৯৯০ মেয়াদে শ্রীলঙ্কা ক্রিকেট দলের পক্ষে একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতি মিডিয়াম ফাস্ট বোলার ছিলেন। ঘরোয়া প্রথম-শ্রেণীর ক্রিকেটে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেন **ইউভাইস কারনাইন**।

খেলোয়াড়ী জীবন
---------------

১৯৮২-৮৩ মৌসুমে মুরস স্পোর্টস ক্লাব ও নন্দেস্ক্রিপ্টস ক্রিকেট ক্লাবের পক্ষে খেলেন তিনি। 
মার্চ, ১৯৮৪ সালে সফরকারী নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। মোরাতুয়ার টাইরোন ফার্নান্দো স্টেডিয়ামে অনুষ্ঠিত ঐ খেলায় তিনি পাঁচ-উইকেট লাভ করেছিলেন। এরপূর্বে অর্জুনা রানাতুঙ্গা’র সাথে ৭ম উইকেট জুটিতে গুরুত্বপূর্ণ অবদান রাখেন ও ২৪ বলে ২৮ রান তুলেছিলেন। পরে বোলিংয়ে নেমে ২৬ রানে ৫ উইকেট দখল করেন তিনি ও নিউজিল্যান্ড দলকে ১১৬ রানে অল-আউটে সবিশেষ ভূমিকা রাখেন। এরফলে একদিনের আন্তর্জাতিকের ইতিহাসে প্রথম খেলোয়াড় হিসেবে অভিষেকেই পাঁচ-উইকেট লাভের বিরল কৃতিত্বের অধিকারী হন তিনি। ব্যাট ও বলে সমান অবদান রেখে শ্রীলঙ্কার জয়ে অবদান রাখায় তিনি ম্যান অব দ্য ম্যাচের পুরস্কার পান। উইজডেন ক্রিকেটার্স অ্যালমেনাক কর্তৃপক্ষ তার ভূয়সী প্রশংসা করে।

বিশ্ব সিরিজ ক্রিকেট ও ক্রিকেটে বিশ্ব চ্যাম্পিয়নশীপে খেলার জন্য তাকে মনোনীত করা হয়। উভয় প্রতিযোগিতাই ১৯৮৪-৮৫ মৌসুমে অস্ট্রেলিয়ায় অনুষ্ঠিত হয়েছিল। তন্মধ্যে, বিশ্ব সিরিজ ক্রিকেটে ৯ খেলায় ৪৩.২৫ গড়ে ১৭৩ রান তোলেন। কিন্তু অধিক রান দেয়ায় তার বোলিং বেশ সমালোচনার পর্যায়ে চলে যায়। ১৯৮৮ সালে উইলস এশিয়া কাপে ভারতকে পরাজিত করার ক্ষেত্রে তিনিও ভূমিকা রাখেন। ১৯৯০ সালে সংযুক্ত আরব আমিরাতে অনুষ্ঠিত অস্ট্রাল-এশিয়া কাপে খেলেন। এ প্রতিযোগিতায় তিনি সর্বশেষ খেলেন।

ক্রিকেট খেলা থেকে অবসর নেয়ার পর শ্রীলঙ্কা জাতীয় মহিলা ক্রিকেট দলের নির্বাচকমণ্ডলীর অন্যতম সদস্য হিসেবে রয়েছেন।

তথ্যসূত্র
---------

1. 1 2  P Jayasekera, Johann। "Sri Lanka / Players / Shaul Karnain"। ESPNcricinfo। সংগ্রহের তারিখ ১৯ জুন ২০১৫।
2. ↑  "Statistics / Statsguru / One-Day Internationals / Bowling records"। ESPNcricinfo। সংগ্রহের তারিখ ১৯ জুন ২০১৫।
3. ↑  "Second One-day International Sri Lanka v New Zealand 1983-84"। *Wisden Cricketers' Almanack*। reprinted by ESPNcricinfo। সংগ্রহের তারিখ ১৯ জুন ২০১৫।
4. ↑  "Statistics / Statsguru / SHU Karnain / One-Day Internationals"। ESPNcricinfo। সংগ্রহের তারিখ ১৯ জুন ২০১৫।
5. ↑  Fidel Fernando, Andrew। "Woutersz named SL team manager for Pakistan, India series"। ESPNcricinfo। সংগ্রহের তারিখ ১৯ জুন ২০১৫।

আরও দেখুন
---------

* ডন অণুরাসিরি
* টনি ডোডেমাইড
* শ্রীলঙ্কা জাতীয় ক্রিকেট দল
* একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইউভাইস কারনাইন উইকিউপাত্তে এটি সম্পাদনা করুন (ইংরেজি)
একটি শব্দ ধারক ও সঙ্গীত সম্পাদনা যন্ত্র
একটি ইলেকট্রনিক সঙ্গীত ফেস্টিভ্যাল

**ইলেকট্রনিক সঙ্গীত** বলতে এমন সঙ্গীত ধারাকে বোঝায় যা বৈদ্যুতিন বাদ্যযন্ত্র, ডিজিটাল যন্ত্র এবং সার্কিটরি-ভিত্তিক মিউজিক টেকনোলজি ব্যবহার করে উৎপন্ন করা হয়। সাধারণভাবে, ইলেক্ট্রোমেকনিক্যাল উপায়ে (ইলেক্ট্রোয়কুউস্টিক মিউজিক) ব্যবহার করে উৎপাদিত শব্দের মধ্যে একটি পার্থক্য তৈরি করা যায় এবং এটি কেবল ইলেকট্রনিক্স ব্যবহার করেই তৈরি করা যায়। ইলেকট্রোমেকনিক যন্ত্রগুলিতে যান্ত্রিক উপাদান যেমন স্ট্রিং, হর্মার ইত্যাদি এবং ইলেকট্রিক উপাদান যেমন চৌম্বক পিকআপস , শক্তি সংমিশ্রণকারী এবং লাউডস্পিকার। ইলেক্ট্রোমেকনিক্যাল শব্দ উৎপাদনের যন্ত্রগুলির উদাহরণগুলি হল টেলর্যামমোনিয়াম, হ্যামনড অ্যাগ এবং ইলেকট্রিক গিটার, যা সাধারণত অভিনয়কারী এবং শ্রোতাদের জন্য একটি যন্ত্রের প্রসারক এবং স্পিকার মন্ত্রিসভাের সাথে শোনার জন্য জোরে জোরে তৈরি হয়। বিশুদ্ধ ইলেকট্রনিক যন্ত্রগুলিতে স্ট্রিং, হাতুড়ি বা অন্যান্য শব্দ উৎপাদনকারী যন্ত্রগুলি স্পন্দিত হয় না। ইলেকট্রনিক শব্দগুলি যেমন আন্ডারমেন, সিন্থেসাইজার এবং কম্পিউটারের মতো ডিভাইসগুলি তৈরি করতে পারে।
এই নিবন্ধটি নদী সম্পর্কে। অন্যান্য ব্যবহার জন্য ইউরাল (দ্ব্যর্থতা নিরসন) দেখুন।

**ইউরাল** (রুশ: Урал, উচ্চারিত [uˈrɑɫ]) বা **Jayıq**/**Zhayyq** (বাশকির: Яйыҡ টেমপ্লেট:IPA-ba, কাজাখ: Жайық, টেমপ্লেট:IPA-kk), ১৭৭৫-এর আগে পরিচিত **Yaik** (রুশ: Яик), রাশিয়া ও কাজাখস্তানের উপর দিয়ে প্রবাহিত একটি নদী। এটা দক্ষিণ ইউরাল পর্বতমালায় উৎপন্ন হয়ে এবং কাস্পিয়ান সাগরে শেষ হয়। এর মোট দৈর্ঘ্য ১,৫০৯ মাইল (২,৪২৮ কিমি), যার ফলে এটি ইউরোপের তৃতীয় দীর্ঘতম নদী, ভলগা ও দানিউবের পরে (এবং এশিয়ার ১৮তম দীর্ঘ নদী)। ভলগার সাথে, ইউরাল নদী কাস্পিয়ান সাগরে পড়া একটি প্রধান নদী।

ইউরাল নদী, উরাল পর্বতমালার ক্রুগলয়া পর্বত (Kruglaya) থেকে উৎপন্ন হয়ে, দক্ষিণে সমান্তরাল ও উত্তরে প্রবাহিত তবল নদীর পশ্চিমে, মাগণিতগোর্সকের (Magnitogorsk) মাধ্যমে, এবং ইউরালের প্রায় দক্ষিণের শেষ প্রান্তে, ওরস্কের (Orsk) মাধ্যমে যেখানে এটি পশ্চিমে প্রায় ৩০০ কিমির মত বাঁক নেয়, ওরেনবার্গ (Orenburg) অভিমুখে, যখন তা সাকমারা নদীর সাথে মিলিত হয়। ওরেনবার্গ থেকে এটি পশ্চিমে প্রবাহিত হয়, কাজাখস্তানের মধ্য দিয়ে, তারপর আবার ইউরালে দক্ষিণে বাঁক নেয় এবং আঁকাবাঁকাভাবে বিস্তৃত সমভূমির মধ্য দিয়ে প্রবাহিত হয় যতক্ষণ না পর্যন্ত এটি কাস্পিয়ানে পৌঁছায়, যেখানে এটি একটি
নদীর বদ্বীপ (৪৬°৫৩′ উত্তর ৫১°৩৭′ পূর্ব﻿ / ﻿৪৬.৮৮৩° উত্তর ৫১.৬১৭° পূর্ব﻿ / 46.883; 51.617) সৃষ্টি করে।

ভূগোল
-----

কাজাখস্তানে ইউরাল নদী, উড়োজাহাজ থেকে দৃশ্যমান

হাইড্রোগ্রাফি
-------------

প্রাণিকুল
---------

|  |  |  |  |
| --- | --- | --- | --- |
|  |  |  |  |
| Northern Mole Vole | Great Gerbil | Marbled Polecat | Sturgeon |

শিল্প
-----

ব্যুত্পত্তি
-----------

ইতিহাস
------

তথ্যসূত্র
---------

1. ↑  Ural River Delta, Kazakhstan (NASA Earth Observatory)

গ্রন্থপঞ্জি
-----------

* Igor S. Zonn, Andrey Kostianoy, Aleksey N. Kosarev (২০১০)। *The Caspian Sea Encyclopedia*। Springer। আইএসবিএন 3-642-11523-3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

টেমপ্লেট:Kazakhstan topics
টেমপ্লেট:Rivers of Kazakhstan
**ইয়েল গ্রোবগলাস** (হিব্রু ভাষায়: יעל גרובגלס‎) হচ্ছেন ইসরায়েলের একজন অভিনেত্রী, যিনি নাটালিয়া / পেত্রা সোলানো এবং সিডব্লিউ টেলিভিশন শো জেনি দ্য ভার্জিনে তার যমজ বোন আনজকা হিসাবে তার ভূমিকার জন্য সুপরিচিত।

ইয়েল গ্রোবগলাসের প্রথম প্রধান ভূমিকা ইসরায়েলি বিজ্ঞান-টিভি সিরিজ "হ্যা'ই" (ইংরেজি: The Island)-এর তিনটি ঋতুতে ছিল, যা ইজরায়েলের কিশোর শ্রোতাদের মধ্যে তার জনপ্রিয়তা প্রতিষ্ঠা করেছিল। তিনি প্রথম ইসরায়েলী ভৌতিক ফিল্ম "রেবিয়েজ" (হিব্রু ভাষায়: כלבת‎, translit. কালেভেট, ২০১০)-এ তার প্রথম চলচ্চিত্রের ভূমিকা স্বীকৃতি লাভ করেন, যা টিবিবেকা ফিল্ম ফেস্টিভালে অংশগ্রহণ করে এবং আন্তর্জাতিক পর্যায়ে অন্যান্য স্থানেও অংশগ্রহণ করে। ২০১০–১১ সালের গ্রোগ্লাসের মাধ্যমে ইসরায়েলী টেলিভিশন অনুষ্ঠানগুলির প্রধান ভূমিকাতে বেশ কয়েকটি সীসা ও সমর্থক ভূমিকা পালন করে, যার মধ্যে রয়েছে সিটকম "হা-শুয়ালিম" (ইংরেজি: The Foxes; ২০১০), "রামজর" (ইংরেজি: Traffic Light, হিব্রু: רמזור) এবং "হাটজুয়া" (২০১১)। ইয়েল গ্রোবগলাস "দ্য গার্ল"-এ উপস্থিত পরিচিতি লাভ করেন। ২২ ফেব্রুয়ারি ২০১৩ তারিখে ঘোষণা করা হয় যে অভিনেত্রী সিডব্লিউ'র দ্বিতীয় পাইলট "দ্য সিলেকশন"-এ "আমেরিকা সিঙ্গার"-এর মূল ভূমিকাতে অভিনয় করেছিলেন, যদিও এটি শেষ পর্যন্ত একটি টেলিভিশন সিরিজ হিসাবে ধরা হয়নি। একই বছরে, ইয়েল গ্রোবগলাস কে সিডব্লিউয়ের রাজত্বের জন্য নিযুক্ত করা হয়েছিল "অলিভিয়া" নামে, ইতালির জন্মগ্রহণকারী উত্তরাধিকারী যিনি প্রিন্স ফ্রান্সিস (টোবি রেগুবো)-এর পুরোনো শিখা।

প্রারম্ভিক জীবন
---------------

ইয়েল গ্রোবগলাস ১৯৮৪ সালের ৩১ মে তারিখে ফ্রান্সের প্যারিসে জন্মগ্রহণ করেন। তার বাবা জাঁ পিয়ের গ্রোবগলাস হচ্ছেন একটি ফরাসি-ইহুদি পরিবার থেকে। তার মা ইভা অস্ট্রিয়া থেকে এবং অন্য ধর্ম হতে ইহুদি ধর্মান্তরিত হয়েছেন। ১৯৮৬ সালে, যখন ইয়েল গ্রোবগলাস মাত্র দুই বছর বয়সী ছিল, তখন পরিবারটি ইসরায়েলে চলে যায় এবং রা'আনানা শহরে বাস করে।

তার প্রতিভা এবং অভিনয়ের জন্য আবেগ একটি কিশোরী হিসাবে ছোট থেকেই এমনভাবে দৃশ্যমান হয়ে ওঠে, ইয়েল গ্রোবগলাস পেশাদারী নাচ এবং ব্যালে গ্রুপ গবেষণা এবং সঞ্চালিত করেছেন। পরে তিনি একটি সংক্ষিপ্ত মডেলিং কর্মজীবনের নেতৃত্ব দেন এবং রানওয়ে শো এবং বেশ কয়েকটি বিজ্ঞাপন প্রচারে অংশগ্রহণ করেন। অবশেষে অভিনয় প্রতি তার একটি বড় আগ্রহ উপলব্ধি করেন, অতঃপর ইয়েল গ্রোবগলাস তেল আভিভের মধ্যে ইয়রাম লওয়েনস্টেইনের পারফর্মিং আর্টস স্টুডিও থেকে স্নাতক সম্পন্ন করেন।

তথ্যসূত্র
---------

1. ↑  "We The Kings 'Say You Like Me' Interactive Video"। Wethekingsmusic.com। ৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২২, ২০১৩।
2. ↑  Andreeva, Nellie (ফেব্রুয়ারি ১৯, ২০১৩)। "CW Pilot 'The Selection' Casts Its Lead"। *Deadline Hollywood*। সংগ্রহের তারিখ ফেব্রুয়ারি ২৩, ২০১৩।
3. ↑  Bricker, Tierney (জুলাই ৩১, ২০১৩)। "Reign Scoop: The Selection's Yael Grobglas Cast as a Threat to the Throne"। *E! News*। সংগ্রহের তারিখ জুলাই ৩১, ২০১৩।
4. ↑  "A cast of castaways"। *The Jerusalem Post*।
5. ↑  "Yael Grobglas"। *TV Guide*।
6. ↑  "mynet רעננה - המהפך של יעל גרובגלס"। *ynet*। ১৫ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।
7. ↑

বহিঃসংযোগ
---------


উইকিমিডিয়া কমন্সে **ইয়েল গ্রোবগলাস** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে ইয়েল গ্রোবগলাস (ইংরেজি)
**ইয়াহিয়া হামুদা** (আরবি: يحيى حمودة ১৯০৮ – ১৬ জুন ২০০৬) আহমেদ শুকিরির পদত্যাগের পর ২৪ ডিসেম্বর ১৯৬৭ থেকে ২ ফেব্রুয়ারি ১৯৬৯ সাল পর্যন্ত ফিলিস্তিন মুক্তি সংস্থার নির্বাহী কমিটির চেয়ারম্যান ছিলেন। পরবর্তীতে ইয়াসির আরাফাত তার স্থলাভিষিক্ত হন।

হামুদা ১৯০৮ সালে লিফতা গ্রামে জন্মগ্রহণ করেন। তিনি জেনারেল রিফিউজি কংগ্রেসের (জিআরসি) প্রতিষ্ঠাতা সদস্য। জিআরসি-এর প্রথম কংগ্রেস ১৭ মার্চ ১৯৪৯-এ রামাল্লায় অনুষ্ঠিত হয় যেখানে মুহাম্মদ নিমর আল- হাওয়ারি সভাপতি এবং ইয়াহিয়া হামুদা ডেপুটি হিসাবে নির্বাচিত হন। প্যালেস্টাইন কনসিলিয়েশন কমিশন (পিসিসি) স্বাধীন ফিলিস্তিনি প্রতিনিধিত্বের যোগ্যতা অর্জনের আশায়, জিআরসি প্রতিনিধিদের পিসিসির সামনে উপস্থিত হওয়ার জন্য আমন্ত্রণ জানায়।

তথ্যসূত্র
---------

1. ↑  "يحيى حمودة"। ২০১৮-০২-১৫ তারিখে মূল থেকে আর্কাইভ করা।
2. ↑  Avi Plascov (1981), "The Palestinian refugees in Jordan 1948-1957" Routledge আইএসবিএন ০-৭১৪৬-৩১২০-৫ p 20
3. ↑  Ilan Pappé (1992) "The Making of the Arab-Israeli Conflict 1947-1951" I B Tauris আইএসবিএন ১-৮৫০৪৩-৮১৯-৬

বহিঃসংযোগ
---------

* ফিলিস্তিন মুক্তি সংস্থার সময়ক্রম (আরবি ভাষায়)

|
|  |
| পূর্বসূরীআহমাদ শুকিরি | **ফিলিস্তিন মুক্তি সংস্থার চেয়ারম্যান**১৯৬৭–১৯৬৯ | উত্তরসূরীইয়াসির আরাফাত |
|

টেমপ্লেট:Chairmen of the Executive Committee of the Palestine Liberation Organization
**ইনটু দ্য ওয়াইল্ড** (ইংরেজি ভাষায়: Into the Wild) ক্রিস্টোফার ম্যাক্‌ক্যান্ড্‌লেস এর অ্যাডভেঞ্চার এর উপর ভিত্তি করে নির্মীত মার্কিন চলচ্চিত্র। পরিচালনা ও চিত্রনাট্য রচনায় করেছেন শন পেন আর ম্যাক্‌ক্যান্ড্‌লেসের ভূমিকায় অভিনয় করেছেন *এমিল হার্শ*। *রোম ফিল্ম ফিস্ট*-এর দ্বিতীয় সংস্করণের সময় ছবির প্রিমিয়ার শো অনুষ্ঠিত হয়। ২০০৭ সালের ৩রা সেপ্টেম্বর আলাস্কায় মুক্তি পায়। ২১শে সেপ্টেম্বর সীমিত আকারে মুক্তি পায়। পুরদমো মুক্তি পায় ১৯শে অক্টোবর।

কাহিনী
------

চলচ্চিত্রটিতে পাশ্চাত্যের অভিজাত সমাজে বেড়ে ওঠা ক্রিস্টোফার নামের এক তরুণের জীবনের বিভিন্ন সমস্যা ও ক্রমাগত পরিবর্তিত জীবনের পরিক্রমা ফুটিয়ে তোলা হয়েছে| পারিবারিক কলহ ও বোঝাপড়ার অভাব, তরুণ সন্তান ও মাতাপিতার মধ্যে দুরত্ব প্রভৃতি কারণে অতিষ্ঠ হয়ে ওঠা এক তরুণ ক্রিস্টোফার ম্যাক্কান্ডলেস(এমিল হার্শ)| আট-দশটা তরুণের মতই পিতা মাতার সাথে তার বোঝাপড়ার অভাব ও মানসিক দুরত্ব| তার উপর মধ্যবিত্ত পরিবারে থেকেও মা বাবার পারিবারিক কলহ ও মায়ের উপর বাবার শারীরিক নির্যাতনে সে চরম শূণ্যতা ও মনঃকষ্ট ভোগ করে| কিন্তু কোনভাবেই সে অবস্থার পরিবর্তন ঘটাতে পারে না| অবশেষে ছোটবোন কে সাথে নিয়ে ঘর থেকে বেরিয়ে পড়ার সিদ্ধান্ত নেয়| দীর্ঘদিনের এ যাত্রায় তারা বিভিন্ন দেশের পরিবেশ ও সমাজের উন্মুক্ত জগতের বিচিত্র সব অভিজ্ঞতার মুখোমুখি হয়ে আরো একবার জীবনকে নতুন করে অবলোকন করে|

অভিনয়ে
-------

* *এমিল হার্শ* - ক্রিস্টোফার ম্যাক্‌ক্যান্ড্‌লেস/*আলেকজান্ডার সুপারট্র্যাম্প*
* *মার্সিয়া গে হার্ডেন* - বিলি ম্যাক্‌ক্যান্ড্‌লেস (ক্রিসের মা)
* *উইলিয়াম হার্ট* - ওয়াল্ট ম্যাক্‌ক্যান্ড্‌লেস (ক্রিসের বাবা)
* *জেনা ম্যালোন* - ক্যারিন ম্যাক্‌ক্যান্ড্‌লেস (ক্রিসের বোন)
* *ব্রায়ান এইচ ডায়ার্কার* - রেইনি
* *ক্যাথরিন কিনার* - জ্যান বুরেস
* *ভিন্স ভন* - ওয়েইন ওয়েস্টারবার্গ
* *ক্রিস্টেন স্টুয়ার্ট* - ট্রেসি ট্রেটো
* *হ্যাল হলব্রুক* - রন ফ্র্যাঞ্জ
* *জ্যাক গ্যালিফিয়ানাকিস* - কেভিন
* *জিম গ্যালিয়েন* - নিজের চরিত্রে

প্রতিক্রিয়া
------------

প্রায় সব সমালোচকই প্রশংসা করেছেন। রটেন টম্যাটোস-এ ছবির টি-মিটার রেটিং ৮৩%। শীর্ষ সমালোচকদের রেটিং ৭৪% আর দর্শকদের রেটিং ৮৮%। আইএমডিবি রেটিং ৮.৩। মেটাক্রিটিক-এ ৩৮টি রিভিউয়ের উপর ভিত্তি করে রেটিং দাড়িয়েছে ৭৩%।

রজার ইবার্ট ছবিটির উচ্ছসিত প্রশংসা করেছেন, চার এর মধ্যে চার স্টারই দিয়েছেন। ছবিটিকে অভিভূত করার মত বলে উল্লেখ করেছেন। সবচেয়ে বেশি প্রশংসা করেছেন *এমিল হার্শ*-এর অভিনয়ের। আরও বলেছেন, শন পেনের কাছে এই ছবিটি অনেক কিছু ছিল। ছবিটা এত ভাল হওয়ার কারণ এটাই হতে পারে বলে তিনি উল্লেখ করেছেন।

বক্স অফিসে ইনটু দ্য ওয়াইল্ডের আয় ৪৭,৫৭৪,০০৩ মার্কিন ডলার।

পুরস্কার ও সম্মাননা
-------------------

* গোল্ডেন গ্লোব অ্যাওয়ার্ড - *সেরা মৌলিক সঙ্গীত - চলচ্চিত্র* (*গ্যারান্টিড*)
* একাডেমি পুরস্কার মনোনয়ন
	+ সেরা পার্শ্ব অভিনেতা - হ্যাল হলব্রুক
	+ সেরা সম্পাদনা
* এএফআই মুভিস অফ দ্য ইয়ার ২০০৭  ওয়েব্যাক মেশিনে আর্কাইভকৃত ৫ জুন ২০১১ তারিখে

তথ্যসূত্র
---------

1. ↑
2. ↑  Worldwide Total Gross data from BoxOfficeMojo.com

বহিঃসংযোগ
---------


উইকিউক্তিতে ***Into the Wild (film)*** সম্পর্কিত উক্তির সংকলন রয়েছে।

* Official site
* ইন্টারনেট মুভি ডেটাবেজে *ইনটু দ্য ওয়াইল্ড*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *Into the Wild* (ইংরেজি)
* মেটাক্রিটিকে *Into the Wild* (ইংরেজি)
**ইয়োকোহামা এফ মারিনোস** (ইংরেজি: Yokohama F. Marinos, জাপানি: 横浜F・マリノス) হচ্ছে ইয়োকোহামা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৭২ সালে তারিখে *নিসান মোটর ফুটবল ক্লাব* নামে প্রতিষ্ঠিত হয়েছে। ইয়োকোহামা এফ মারিনোস তাদের সকল হোম ম্যাচ ইয়োকোহামার নিসান স্টেডিয়ামে আয়োজন করে থাকে; যার ধারণক্ষমতা হচ্ছে ৭২,৩২৭। বর্তমানে এই ক্লাবের ম্যানেজারের দায়িত্ব পালন করছেন গ্রিক সাবেক ফুটবল খেলোয়াড় আঞ্জ পোস্তেকোগলু এবং সভাপতির দায়িত্ব পালন করছেন রিওজি কুরোসাওয়া। জাপানি মধ্যমাঠের খেলোয়াড় তাকুইয়া কিদা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইয়োকোহামা এফ মারিনোস এপর্যন্ত ১৮টি শিরোপা জয়লাভ করেছে; যার মধ্যে ৪টি জে১ লিগ, ২টি এম্পেরর'স কাপ এবং ২টি জাপান সকার লিগ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার উভয়েই হচ্ছে এশিয়ান কাপ উইনার্স কাপ শিরোপা। ইউজি নাকাজাওয়া, নাওকি নাতসুকা, ইউজো কুরিহারা, শুনসুকে নাকামুরা এবং শোজি জোর মতো খেলোয়াড়গণ ইয়োকোহামা এফ মারিনোসের জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "ইয়োকোহামা এফ মারিনোস"। *ট্রান্সফারমার্কেট*। সংগ্রহের তারিখ ৮ মে ২০২১।

বহিঃসংযোগ
---------

* প্রাতিষ্ঠানিক ওয়েবসাইট (জাপানি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
*Sojourner* at Yogi Rock (color)
**ইয়োগি শিলা** মঙ্গলের ভূপৃষ্টে অবস্থিত একটি শিলা। ১৯৯৭ সালে মার্স পাথফাইন্ডার অভিযানের সময় এটি আবিষ্কৃত হয়।  এর নামকরণ করেন জেফ্রি এ ল্যান্ডিস। সেই অবিযানে যত শিলা আবিষ্কৃত হয়েছিল তার সবগুলোরই নামকরণ করা হয়েছিল বিভিন্ন আইকন এবং ফিগারের নামে। নভোযান থেকে ইয়োগি শালাটি দেখতে অনেকটা ভল্লুকের মাথার মত দেখাচ্ছিলো। এজন্যই বিখ্যাত কার্টুন ভল্লুক চরিত্র ইয়োগি বেয়ারের নামানুসারে এর নামকরণ করা হয়েছে বলে ধারণা করা হয়।

মঙ্গলে আবিষ্কৃত এটিই প্রথম শিলা যা ব্যাসল্ট দ্বারা গঠিত। এ থেকে বোঝা যায় মঙ্গলে অনেক আগে অগ্ন্যুৎপাত ঘটতো। কারণ ব্যসল্ট একটি আগ্নেয় শিলা। শিলার পৃষ্ঠদেশ খুব মসৃণ হওয়ায় এটিও ধারণা করা গেছে যে, সে অঞ্চলে আগে তরল পানির অস্তিত্ব ছিল। ইয়োগিই প্রথম বড় আকারের শিলা যেখানে সোজার্নার রোভার পৌঁছুতে সমর্থ হয়। সোজার্নার এক্স-রশ্মি বর্ণালিবীক্ষণের মাধ্যমে এই শিলার গাঠনিক উপাদান নির্ণয় করেছিল। এখানে একটি কাকতালীয় মিল লক্ষ করা যায়, নিউ জার্সির লিট্‌ল ফল্‌সে ইয়োগি বেরা স্টেডিয়ামের নিচে অবস্থিত শিলাটিও ব্যসল্ট দ্বারা গঠিত।

সোজার্নার ইয়োগি শিলার দিকে এগিয়ে যাচ্ছে, এই ছবিটি বিখ্যাত টেলিভিশন সিরিজ স্টার ট্রেক: এন্টারপ্রাইজ এর উদ্বোধনী ক্রেডিটে দেখানো হয়েছিল। এ কারণে স্টার ট্রেকই প্রথম কল্পবিজ্ঞানমূলক টিভি সিরিজ যাতে পৃথিবীর বাইরে অন্য কোন গ্রহে ধারণকৃত ভিডিও ফুটেজ দেখানো হয়েছে।

আরও দেখুন
---------

* মঙ্গলের শিলাসমূহের তালিকা

তথ্যসূত্র
---------

1. ↑  
"Mars Pathfinder High Res Images"। NASA। ২০১৭-০২-২৭ তারিখে মূল থেকে আর্কাইভ করা। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
Montclair State University (আগস্ট ১৩, ১৯৯৭)। "'Yogi' Rock Found On Mars Similar To Rocks Underneath 'Yogi' Berra Stadium, Geologist Says"। Science Daily। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  
"Mars scientists settle in for high-science"। CNN। জুলাই ৯, ১৯৯৭। সংগ্রহের তারিখ ২০১৭-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Science Daily article on Yogi Rock and Yogi Berra
* NASA site
* CNN article on Mars landing
**ইয়োনাটান মাইকেল বুর্কার্ট** (জার্মান উচ্চারণ: [jo:nata:n bʊɐ̯kaɐ̯t], জার্মান: Jonathan Burkardt; জন্ম: ১১ জুলাই ২০০০; **ইয়োনাটান বুর্কার্ট** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

জার্মান ফুটবল ক্লাব ডার্মস্টাট ৯৮-এর যুব পর্যায়ের হয়ে খেলার মাধ্যমে বুর্কার্ট ফুটবল জগতে প্রবেশ করেছেন এবং পরবর্তীকালে মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, জার্মান ক্লাব মাইনৎস ০৫-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। এছাড়াও তিনি ২ মৌসুমের জন্য মাইনৎস ০৫-এর দ্বিতীয় সারির দল মাইনৎস ০৫ ২-এ খেলেছেন।

২০১৫ সালে, বুর্কার্ট জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

ইয়োনাটান মাইকেল বুর্কার্ট ২০০০ সালের ১১ই জুলাই তারিখে জার্মানির ডার্মস্টাটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বুর্কার্ট জার্মানি অনূর্ধ্ব-১৫, জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২১শে মে তারিখে তিনি নেদারল্যান্ডস অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন। তিনি ২০১৫ সালের ২৩শে মে তারিখে এক প্রীতি ম্যাচে নেদারল্যান্ডস অনূর্ধ্ব-১৫ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে ইয়োনাটান বুর্কার্ট (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* সকারওয়েতে ইয়োনাটান বুর্কার্ট (ইংরেজি) উইকিউপাত্তে এটি সম্পাদনা করুন
* সকারবেসে ইয়োনাটান বুর্কার্ট (ইংরেজি) উইকিউপাত্তে এটি সম্পাদনা করুন
* বিডিফুটবলে ইয়োনাটান বুর্কার্ট (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ইয়োনাটান বুর্কার্ট (ইংরেজি) উইকিউপাত্তে এটি সম্পাদনা করুন
*Mareca penelope*
**ইউরেশীয় সিঁথিহাঁস** (বৈজ্ঞানিক নাম: *Anas penelope*), **লালশির** বা **দুবরাখাওরি হাঁস** Anatidae (অ্যানাটিডি) গোত্র বা পরিবারের অন্তর্গত *Anas* (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। ইউরেশীয় সিঁথিহাঁসের বৈজ্ঞানিক নামের অর্থ *পেনিলোপির হাঁস* (লাতিন: *anas* = হাঁস; গ্রিক: *penelope* = পেনিলোপি, ইউলিসিসের পত্নী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ২৯ লক্ষ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।

ইউরেশীয় সিঁথিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।

তথ্যসূত্র
---------

1. 1 2  BirdLife International (২০১২)। "*Anas penelope*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.1*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ১১৬। আইএসবিএন 9840746901।
3. 1 2 3  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ২৬–৭।
4. ↑  "*Anas penelope*"। BirdLife International। ২০১৩-১০-৩১ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **বৈকাল তিলিহাঁস** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***বৈকাল তিলিহাঁস***

* RSPB A to Z of UK Birds
* Eurasian Wigeon videos, photos & sounds  ওয়েব্যাক মেশিনে আর্কাইভকৃত ১৭ সেপ্টেম্বর ২০১৩ তারিখে on the Internet Bird Collection
**দ্য ইয়োমিউরি শিমবুন** হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক । জাপানি ভাষায় প্রকাশিত, দৈনিক আসাহি শিমবুন*,* দৈনিক মাইনিছি শিম্বুন*,* নিহন ক্যেযাই শিমবুন*, এবং* দৈনিক সানক্যেই শিমবুন-সহ অন্যান্য পত্রিকাসমুহের মধ্যে ***দ্য ইয়োমিউরি শিমবুন*** অন্যতম একটি যা বিশ্বের সর্বাধিক প্রচারিত দৈনিক। এটি টোকিও,ওসাকা এবং ফুকুকা ছাড়াও জাপানের অন্যান্য গুরুত্বপূর্ণ শহরে প্রকাশিত হয়।

জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন । এর প্রধান কাযালয় গুলো জাপানের ওটিমাচি, চিওদা, টোকিওতে অবস্থিত। । বর্তমানে এর প্রধান ইয়োচি ফুনাবাসি ।
২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিক জাপানো হচ্ছে । আর ২০১১ সালে বছরে মাঝামাঝি সময়ে হিসাব করে দেখা যায়, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।

এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমক প্রধ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।

তথ্যসূত্র
---------

1. ↑  Brooke, James. "Japan Hopes to Use Aid to Press North Korea to End A-Bomb Plan." *The New York Times*. 19 October 2002. Retrieved 26 February 2009.
2. ↑  "組織体制  ওয়েব্যাক মেশিনে আর্কাইভকৃত ৩১ আগস্ট ২০০৯ তারিখে." Yomiuri Shimbun. Retrieved 5 March 2010.
3. ↑  "Yomiuri printing factories (印刷工場)"। ৩১ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৪।
4. ↑  "Overview of Yomiuri Group Power"। ১০ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৪।

বহিঃসংযোগ
---------


উইকিমিডিয়া কমন্সে **ইয়োমিউরি শিমবুন** সংক্রান্ত মিডিয়া রয়েছে।

* দ্য ইয়োমিউরি শিমবুন অনলাইন সংস্করণ (জাপানি)
* দ্য জাপান নিউজ (ইংরেজি)
* Guinness World Record: Highest Daily Newspaper Circulation
* Yomiuri Advertising Agency (Japanese)